MAE, atenționare pentru românii care merg în Ungaria. Restricții pentru Rusaliile catolice
- Mădălina Sfrijan
- 14 mai 2024, 18:38
Ministerul Afacerilor Externe a emis o atenţionare de călătorie pentru Ungaria. Conform acesteia, în intervalul 19-20 mai, circulaţia camioanelor de mare tonaj va fi restricţionată. În schimb,transportul umanitar, de animale vii sau bunuri perisabile reprezintă o excepție de la regula impusă.
MAE, atenționare de călătorie pentru românii care merg în Ungaria
Ministerul Afacerilor Externe a emis o atenționare de călătorie pentru românii care intenționează să meargă în Ungaria. Potrivit anunțului, circulația va fi restricționată pe perioada Rusaliilor Catolice. Transportul umanitar, de animale vii sau bunuri perisabile reprezintă o excepție.
„Ministerul Afacerilor Externe (MAE) informează cetăţenii români care se află, tranzitează sau intenţionează să călătorească în Ungaria că Ministerul Construcţiilor şi Transportului maghiar (MCT) a informat despre restricţiile de circulaţie pentru camioanele de mare tonaj (peste 7,5 tone), aplicabile în contextul sărbătoririi Rusaliilor catolice.”, anunță MAE.
Alte excepții
Potrivit Ministerului Afacerilor Externe, excepție de la regulă vor reprezenta și transporturile de combustibil şi alte bunuri de primă necesitate.
Prin urmare, în perioada de 19 și 20 mai 2024, între orele 06:00 și 22:00, ora locală, se va impune o restricție pentru circulația camioanelor de mare tonaj.
MAE, atenționare pentru cetățenii care vor să călătorească în Ungaria
Rusaliile catolice vor fi sărbătorite în perioada 19-20 mai. Asfel, vor fi impuse mai multe restricții de circulație.
Potrivit MAE, cetăţenii români pot solicita consulară la numerele de telefon ale misiunii diplomatice a României la Budapesta: +3613847689, Consulatului General al României la Szeged: +3662424431 şi Consulatului General al României la Gyula: +3666464579, +3666477147, apelurile fiind redirecţionate către Centrul de Contact şi Suport al Cetăţenilor Români din Străinătate (CCSCRS) şi preluate de către operatorii Call Center, în regim de permanenţă.
În același timp, cetăţenii români care se confruntă cu o situaţie dificilă, specială, cu un caracter de urgenţă, au la dispoziţie şi telefoanele de urgenţă ale Ambasadei României în Ungaria +36305356912, Consulatului General al României la Szeged +36306777980 şi Consulatului General al României la Gyula +36306357181, transmite ministerul.
Totodată, MAE le recomandă cetățenilor să consulte paginile: http://budapesta.mae.ro, http://szeged.mae.ro, http://gyula.mae.ro, www.mae.ro.